, et hiinlased on kopeerinud Skype'i protokolli ning teinud hetkel veel alfastaadiumis oleva Skype-kokkusobiva klienttarkvara. Augustis peaks kloonitud soft kõigile kättesaadavaks saama.    On loogiline, et üks päev saab Skype'i helistamine ja vestlemine olema kättesaadav ka teiste firmade või eraisikute kirjutatud tarkvara kaudu. Küsimus on vaid selles, millal see täpselt juhtub. Ilus oleks, kui Skype oma  protokolli ka teistele avaks ning sellist tegevust soodustaks. Muidugi saab end Microsoftilikult saladusekatte ja kinniste protokollide taha peita, samas ei lähe selline tegevus kuidagi Skype'i enda jutlustatava ideoloogiaga kokku.    Veelgi enam, suund on sinna poole, et erinevad kõne- ja vestlusprogrammid ka omavahel suhtlema hakkavad. On tõeline tüütus, et pean oma arvutis iga kord käivitama 2-3 erinevat klienti, suhtlemaks kõigi oma tuttavatega. Lõpptarbija soov on omada vaid ühte softi ning  seda ei saavuta mitte monopoolse "kasuta vaid meie tarkvara" lähenemisega, vaid ikka parima toote, teenuse ja klienditeenindusega - see tähendab aga avatust partnerite ja konkurentide suhtes.